CELEX: C2005/281/08
Language: da
Date: 2005-11-12 00:00:00
Title: Domstolens dom (Femte Afdeling) af 8. september 2005 i sag C-303/04 (anmodning om præjudiciel afgørelse indgivet af Tribunale di Voghera): Lidl Italia Srl mod Comune di Stradella (Tekniske standarder og forskrifter — direktiv 98/34/EF — begrebet »teknisk forskrift« — ikke-biologisk nedbrydelige vatpinde)

12.11.2005   
            
            
               DA
            
            
               Den Europæiske Unions Tidende
            
            
               C 281/4
            
         
      DOMSTOLENS DOM
   
   (Femte Afdeling)
   af 8. september 2005
   i sag C-303/04 (anmodning om præjudiciel afgørelse indgivet af Tribunale di Voghera): Lidl Italia Srl mod Comune di Stradella (1)
   
   (Tekniske standarder og forskrifter - direktiv 98/34/EF - begrebet »teknisk forskrift« - ikke-biologisk nedbrydelige vatpinde)
   (2005/C 281/08)
   Processprog: italiensk
   I sag C-303/04, angående en anmodning om præjudiciel afgørelse i henhold til artikel 234 EF, indgivet af Tribunale di Voghera (Italien) ved afgørelse af 1. juli 2004, indgået til Domstolen den 16. juli 2004, i sagen Lidl Italia Srl mod Comune di Stradella, har Domstolen (Femte Afdeling), sammensat af afdelingsformanden, R. Silva de Lapuerta, og dommerne C. Gulmann (refererende dommer) og J. Klučka; generaladvokat: J. Kokott; justitssekretær: R. Grass, den 8. september 2005 afsagt dom, hvis konklusion lyder således:
   
               1)
            
            
               Artikel 1, nr. 11, i Europa-parlamentets og Rådets direktiv 98/34/EF af 22. juni 1998 om en informationsprocedure med hensyn til tekniske standarder og forskrifter samt forskrifter for informationssamfundets tjenester, som ændret ved Europa-parlamentets og Rådets direktiv 98/48/EF af 20. juli 1998, skal fortolkes således, at en national lovgivning som artikel 19 i lov nr. 93/2001, for så vidt som den indeholder et forbud mod markedsføring af vatpinde, der ikke er fremstillet af biologisk nedbrydelige materialer i henhold til en national standard, udgør en teknisk forskrift.
            
         
               2)
            
            
               Artikel 8, stk. 1, første afsnit, i direktiv 98/34, som ændret ved direktiv 98/48/EF, skal fortolkes således, at en national bestemmelse, der udgør en teknisk forskrift, såsom artikel 19 i lov nr. 93/2001, skal meddeles Kommissionen, før den vedtages.
            
         
               3)
            
            
               Artikel 8, stk. 1, første afsnit, i direktiv 98/34, som ændret ved direktiv 98/48/EF, skal fortolkes således, at det påhviler den nationale ret at undlade at anvende en national bestemmelse, der udgør en teknisk forskrift, såsom artikel 19 i lov nr. 93/2001, når den ikke er blevet meddelt Kommissionen, før den blev vedtaget.
            
         
      (1)  EUT C 228 af 11.9.2004.